इंदिरा -राजीव काल के बाद सोनिया गांधी का सफ़र कुछ हद तक संतोषजनक रहा किन्तु अब राहुल काल में सोनिया की छवि को यदि धक्का पहुंचा है तो इसका मूल कारण ये दोनों आला नेता ही हैं जिन्होंने चाटुकारिता को प्रमुखता दी और सलाहकारों को खुल्ला छोड़ दिया/ गांधी परिवार की यह विशेषता रही है कि उसने अपने आगे किसी नेता को खड़ा नहीं होने दिया / अभी भी इस परम्परा को उन्होंने बनाये रखा है किन्तु उनके नेताओं द्वारा उनको बेवकूफ बनाये रखने की 'चाल' को समझ पाना गांधी परिवार के बस में नहीं रह गया/ परिणाम सामने है कि कांग्रेस की हार का ठीकरा गांधी परिवार पर फूटता है और गांधी परिवार की छवि जनता के सामने कौड़ी भर की होने लगी है/ ये जो कांग्रेसी नेताओ का समर्पण है , ये दिल से नहीं दिमाग से है / उन्हें पता है कि उनकी रोजी रोटी सोनिया -राहुल से जुडी है / वे यह भी जानते हैं कि दोनों को किस तरह अँधेरे में रखा जा सकता है और कब तक रखा जा सकता है / ताकि उनकी झोली इतनी भर जाए कि भविष्य की चिंता न रहे/ यानी गांधी परिवार की भक्ति में लीन रहते हुए बेवकूफ बनाया जाता रहे/ दिग्विजय सिंह हों या कपिल सिब्बल, या फिर चिदंबरम, राजिव शुक्ला जैसे नेता हों, इन नेताओं ने कांग्रेस को अपनी गिरफ्त में इतना ले रखा है कि सोनिया-राहुल इनके इतर कुछ सोच ही नहीं पाते / शीला दीक्षित की हार और उसके बाद उनका एक कमेंट कि 'नेताओं की वजह से पराजय ' इस बात को पुख्ता करता है/ फिर भी स्थिति इतनी दृढ़ है कि सोनिया अगर अपनी पार्टी में सफाई भी करना चाहे तो नहीं कर सकती /